**Kritéria prijímania žiakov do 1. ročníka pre školský rok 2024/2025**

Riaditeľ školy podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 62 až § 68 o prijímaní na vzdelávanie na stredných školách zákona č. 245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov zverejňuje tieto podmienky prijatia na štúdium do prvého ročníka v školskom roku 2024/2025:

**Študijný odbor:** 7649 N učiteľstvo pre materské školy a vychovávateľstvo

**Dĺžka štúdia:** 2-ročné štúdium

**Poskytnutý stupeň vzdelania:** ISCED 4A

Prijímacie konanie sa uskutoční podľa Zákona č. 245/2008 Z.z. o výchove a vzdelávaní (školský zákon) v platnom znení.

1. **PODMIENKY PRIJATIA pre všetkých uchádzačov:**
* ukončené stredoškolské vzdelanie s maturitou,
* úspešné absolvovanie talentových skúšok zo všetkých zložiek
* dobré duševné a fyzické zdravie

Každý uchádzač o študijný odbor **7649N učiteľstvo pre materské školy a vychovávateľstvo** musí absolvovať talentové skúšky zo **štyroch zložiek:**

* **hudobná výchova** – hodnotia sa hlasové schopnosti, tonálne cítenie, hudobný sluch, intonačné schopnosti, hudobná predstavivosť, hudobná pamäť, rytmické cítenie,
* **jazyková výchova** – hodnotí sa prednes, artikulácia, práca s pripraveným aj nepripraveným textom, mimika, gestikulácia, modulácia hlasom, výslovnosť, nápaditosť, originalita, pohotovosť, pochopenie textu, komunikatívne a improvizačné schopnosti,
* **výtvarná výchova** – hodnotí sa estetické vnímanie a výtvarné cítenie žiaka, zručnosť v používaní výtvarných prostriedkov, vlastný tvorivý prejav a priestorová predstavivosť (kresba, maľba)
* **telesná výchova** – pohybová zdatnosť, skoky cez švihadlo, športové hry: volejbal, voľná rytmicko – pohybová zostava na hudbu v časovom limite.

Za každú zložku výchovy je možné získať **50 bodov** (spolu 200 bodov). Uchádzač vyhovie talentovým skúškam, ak získa **minimálne 60 bodov (minimálne 15 bodov z každej výchovy).**

Uchádzači sa zostavujú do poradia podľa získaného počtu bodov zo všetkých štyroch častí.

Výsledky prijímacieho konania posudzuje riaditeľ školy spolu s prijímacou komisiou, ktorú ako svoj poradný orgán menuje pred výkonom prijímacích skúšok.

Riaditeľ školy zverejní výsledky talentových skúšok na webovej stránke školy.

Zoznam uchádzačov nebude zverejnený podľa mena, ale podľa **identifikačného čísla**.

Zoznam uchádzačov bude zverejnený podľa výsledkov vykonania prijímacej skúšky (úspešní uchádzači – neúspešní uchádzači).

Riaditeľ školy rozhodne a odošle rozhodnutie uchádzačovi najneskôr do troch dní odo dňa konania prijímacej skúšky. Spolu s rozhodnutím o prijatí zašle informáciu o termíne, mieste a spôsobe zápisu na štúdium.

**Talentové skúšky pre pomaturitné štúdium na SSOŠP EBG Žiar nad Hronom**

**sa konajú 25. júna 2024 a 26. júna 2024**

Prihlášky na pomaturitné štúdium musia byť potvrdené lekárom a povinnou prílohou k nim je overená kópia maturitného vysvedčenia. Posielajte ich na adresu školy najneskôr do **31. mája 2023**

**Adresa školy:**

Súkromná stredná odborná škola pedagogická EBG

Elokované pracovisko

Nám. Matice slovenskej 23

965 01 Žiar nad Hronom

**Triedy pomaturitného štúdia sa otvoria iba v prípade dostatočného počtu záujemcov.**

V Žiar nad Hronom 14.11.2023

Mgr. Miroslav Koralka

 riaditeľ školy